runetrust/blame-folketinget-dk huggingface dataset:
Yvonne Herløv Andersen (CD), 2000-01-12:
Hvem kan ikke huske den debat om, at hvis man fik et apoplektisk tilfælde, så viste det sig, at der var kommet en praksis, som var klart aldersdiskriminerende, og hvor man som ældre, dvs. når man var over 60 år, blev kørt på medicinsk afdeling og kunne ligge dér og komme sig lidt, mens man, hvis man var under 60 år, kom på akut intensiv og der virkelig blev taget hånd om en med tanke på at få genoptrænet de evner, som man eventuelt havde tabt ved anfaldet. Det er der gang på gang blevet sendt brev ud om, men det viser sig, at de der hyrdebreve fra ministre ikke altid har samme virkning som den gode, tætte dialog, der kan komme med de mennesker, der er direkte involverede og her i et amtsældreråd - en ganske glimrende ting.
Jørn Dohrmann (DF), 2009-02-27:
Jeg synes, at det er meget relevant, at vi diskuterer, hvad det er, der skal være på en positivliste, som man kan kalde det, hvordan man kan skrue det ordentligt sammen, så vi er sikre på, at der ikke er nogen, der står derude og ikke kan forstå, hvad det er, dyrlægerne siger, fordi de kommer fra andre lande.
Jørn Dohrmann (DF), 2013-04-11:
Derfor må vi også sige, at når vi går ind og laver noget – det er lige meget, om det drejer sig om energiforlig, om veterinærforlig eller om andre landbrugsforlig, som jo betyder noget for arbejdspladserne, betyder noget for miljøet, betyder noget for dyrevelfærd og den slags ting – så er det virkelig noget, der har Dansk Folkepartis interesse, og det er områder, hvor vi afsætter pengene, og hvor der også handles, hvor der sker noget.
Ole M. Nielsen (KRF), 2002-03-20:
tidligere i en kort bemærkning, at det gør De Konservative ikke længere, og det er så lidt i forlængelse af hr. Bukstis bemærkninger. Men derfor kan man jo godt have et andet standpunkt, og jeg vil spørge til, hvordan det så går med det, og det er et standpunkt, som jeg absolut ikke sympatiserer med.
Morten Bødskov (S), 2003-01-22:
Der står i regeringsgrundlaget, og det er i øvrigt bekræftet af den nuværende justitsminister selv den 29. november i Politiken, hvor den nuværende justitsminister siger: Det er klart regeringens politik, at de mennesker så at sige bliver indkredset og er i et sikret område.
Morten Østergaard (RV), 2015-04-16:
Enhedslistens forslag er baseret på et indkomstbegreb, som betyder, at adgangen til at få indefrosset grundskylden vil skulle revurderes ved forøgelsen af indkomsten, og det vil jo altså medføre en risiko for, at der ydes lån til betaling af grundskyld, og at kommunerne betaler tinglysningsafgift for udstedelse af skadesløsbrev, som det efterfølgende viser sig der ikke var grundlag for at udstede.
Katrine Daugaard (LA), 2025-03-20:
Nu nævnte jeg Lars Barfoed, og jeg er jo altså ikke den eneste, der undrer sig over, at han netop var skiftet til Moderaterne og havde stillet sit navn til rådighed til valget til Europa-Parlamentet, hvor han var uden chance for at blive valgt ind, men bidrog med de stemmer, der lige akkurat slæbte det her mandat hjem.
Nadeem Farooq (RV), 2012-11-13:
Så når jeg roser de familieejede virksomheder, er det jo netop et udtryk for, at det er det, der legitimerer, at vi går fra de 25 pct. til de 50 pct. Så kan jeg godt forstå, at mere vil have mere, altså at man godt kunne ønske sig lidt mere.
Hans Andersen (V), 2012-01-10:
Men i lyset af den økonomiske krise skal vi også prioritere, og Venstre ønsker ikke at støtte regeringen og Enhedslistens forslag om stigende skatter og afgifter på ekstra 5 mia. kr. i 2012, og de 22 mio. kr., som lovforslaget koster, er finansieret af de 5 mia. kr., og derfor kan Venstre ikke støtte forslaget.
Jette Gottlieb (EL), 1998-01-23:
Vi kan fuldt ud tilslutte os de bemærkninger, som er anført, og det drejer sig specielt om, at arbejdsgiverne forsømmer efteruddannelsen af de ældre medarbejdere, at arbejdsgiverne sætter de ældre øverst på fyringslisterne, og at arbejdsgiverne udsætter de ældre for en diskriminerende forskelsbehandling ved nyansættelser.
Keld Albrechtsen (EL), 2003-10-23:
til vedtagelse, som vi har fremsat, og som jeg forstår at man dybest set faktisk er enig i. Derfor vil jeg godt spørge hr. Erik Mortensen, om den måde, regeringen har håndteret hele den her Nordsødiskussion på hele vejen igennem faktisk ikke er dybt problematisk, hvor man først forhandler hele sommeren over uden at ville inddrage partierne, hverken Socialdemokratiet eller Enhedslisten, i noget som helst.
Frank Aaen (EL), 2008-04-24:
Og det er vores måde at indrette velfærden på, de blander sig i, fordi EU ikke har miljø, velfærd og menneskerettigheder som sit grundlag, men altså hele tiden sørger for at sige, at hvis der er tale om en begrænsning i bankernes mulighed for at bruge et skattely, så er det ulovligt.
Martin Lidegaard (RV), 2004-03-12:
Det vil vi arbejde videre med, og derfor kunne jeg godt tænke mig spørge fødevareministeren i dag, om regeringen har nogle tiltag på forskningssiden for at tilgodese ulandene og miljø. Jeg vil også gerne spørge ministeren, om man har tanker om, hvordan vi sikrer, at en videreudvikling af bioteknologi ikke fører til mindre biodiversitet, men til mere.
Morten Helveg Petersen (RV), 2004-09-07:
Vi kan slå hinanden i hovedet med alle mulige forskellige opgørelser over, hvad der er sket fra 1993 til 2001, men hvis vi prøver at beskæftige os bare et kort sekund med fremtiden, har vi fremlagt vores forslag, der væsentligt og markant sænker skatten på arbejdsindkomst.
Poul Nyrup Rasmussen (S), 1999-11-17:
Og for yderligere detaljer må jeg sige, at jeg tror, det klogeste er, at hr. Thulesen Dahl eventuelt møder op i Arbejdsmarkedsudvalget, hvis han er medlem af det, eller en af hans kolleger, og der tager en drøftelse med arbejdsministeren.
Bjarne Laustsen (S), 2003-05-28:
Det er noget helt andet end den straffeekspedition, som Venstre og De Konservative lagde op til i sidste valgrunde, hvor man sagde, at man for alle imellem 25 og 29 år ville sænke dagpengene til 50 pct. efter 6 måneders ledighed.
Astrid Krag (S), 2013-04-10:
Men jeg vil da gerne sige helt klart til spørgeren og hvem, der ellers måtte følge med derhjemme, at jeg er på det hold, som mener, at vi skal være meget opmærksomme på udviklingen i danskernes medicinforbrug og på, om vi har de rigtige værktøjer til at ramme det, der er det rette faglige niveau for behandling med lægemidler.
Ole Sohn (SF), 2012-03-21:
Derfor kan jeg også meddele, at vi har lavet en aftale med teleselskaberne, med kommunerne og med staten med henblik på at få lavet en fælles indsats, som gør, at vi sikrer en bedre dækning; det vil sige, at vi får sat master op der, hvor det er nødvendigt, og at vi får afdækket de steder, der er problemer.
Pernille Sams (KF), 2000-11-29:
Nu vi er i gang med kommentarerne til hr. Frode Sørensens indlæg, kan jeg næsten ikke lade være med at citere en af de afsluttende sætninger, hvor hr. Frode Sørensen sagde: »Når man skal foretage nedsættelser inden for turismen, så er vi jo nødt til at samle mindst 90 mandater her i Folketinget, og det var jo bl.a. det, det kneb med i forbindelse med de finanslovforhandlinger, som nu er afsluttet.«
Villy Søvndal (SF), 1998-04-01:
Dels er der lavet en beretning i Folketingets Uddannelsesudvalg i december 1997, der pålægger regeringen at få realiseret planerne om det syddanske universitet, dels har SF en aftale med regeringen fra finanslovaftalen. Jeg står her med en oversigt fra Finansministeriet fra december 1997 om indgåede aftaler, og deraf fremgår det klart, at af de stigende antal uddannelsespladser skal de 270 pladser reserveres universitetet i Syddanmark.
Lene Espersen (KF), 2007-01-11:
Og så kommer jeg tilbage til fru Line Barfod, for det er selvfølgelig rigtigt, at for at få glæde af det udvidede samlevertestamentes rettigheder, skal man have holdt sig i live i 2 år – man skal i hvert fald have været samlevende i 2 år.
Morten Bødskov (S), 2011-12-20:
Der er jo allerede i dag en bred vifte af muligheder inden for den sociale lovgivning, altså fra, at de i de mildere sager bliver pålagt kontaktpersonordninger, til at det i de grovere sager, som også har været omtalt i dag, kan være egentlige tvangsanbringelser i institutioner, og nu er det vigtigt, at man hører efter, nemlig i øvrigt fuldstændig de samme typer af institutioner, hvor vi i dag anbringer 14-årige, der idømmes frihedsstraffe.
Jakob Sølvhøj (EL), 2018-04-26:
Jeg synes også, at man skal bemærke, at det indebar det noget ejendommelige, at man fritog de her skoletilbud for kvalifikationskravene til lærerne, altså at de lærere, der havde en måske særlig kompliceret opgave, ikke nødvendigvis behøvede at være uddannet lærere.
Magnus Heunicke (S), 2021-11-18:
Med lovforslaget er vi i det psykiatriske område, og det, som jeg også har noteret mig, er, at partierne jo har sagt, hvad jeg er fuldstændig enig i, at i en årrække har hele psykiatrien været underprioriteret, og det skal og må vi rette op på op.
Marcus Knuth (KF), 2022-03-02:
Jeg må undskylde, at jeg jo ikke selv er jurist ligesom ordføreren, så jeg måske har en lidt anden vinkel, men det har da masser af reelt indhold, netop at det udvider mulighederne for at kunne tage statsborgerskab fra folk, der har begået kriminalitet, og som er til fare for landets sikkerhed.
Pernille Skipper (EL), 2015-10-20:
For det er jo ikke rigtigt, at det er afgrænset. Det er sådan, at afskaffer vi retsforbeholdet, så vil domstole i andre EU-lande – også dem, der sytten, atten, nitten eller tyve gange er blevet dømt ved Den Europæiske Menneskerettighedsdomstol – kunne træffe afgørelser om ransagninger og beslaglæggelser i Danmark, skilsmisser, underholdspligt, forældremyndighed og lønkrav ved konkurser.
Hans Andersen (V), 2004-11-16:
Det kan være svært at få et arbejde, det medgiver jeg, og derfor har vi jo også i og for sig presset på over for kommunerne for, at de skal gøre en stor indsats, og det gør de, og det bliver bedre og bedre, og derfor skabes der faktisk også flere job for hver dag, der går, i øjeblikket.
Margrethe Vestager (RV), 2006-02-08:
Det, som måske er det mest ærgerlige ved diskussionen her i dag, er, at den ikke har forholdt sig til det, der er beslutningsforslagets tredje punkt, nemlig hvordan vi udvikler eksamensformerne, sådan at eksamensformerne kan være med til at udvikle undervisningen og sørge for, at undervisningen tilrettelægges stadig bedre efter elevernes behov og de faglige kompetencer og bredere kompetencemål, som stilles op for vores uddannelser.
Per Kaalund (S), 2005-10-11:
Det, at en ungdomsårgang, både mænd og kvinder, mændene som pligtige, kvinderne frivilligt, får en orientering om dansk forsvar og dansk forsvars opgaver, behøver vel ikke at blive opfattet som et reklameindslag fra forsvaret, men det kan jo også være en form for samfundsundervisning og oplysning om, hvad der rent faktisk foregår.
Jens Joel (S), 2015-02-19:
Rent konkret gør man det ved at sammenlægge de tre godkendelser, som man i dag skal indhente på forskellige områder, til en, og ved at man i den digitale nye løsning, som bliver lavet, får nemmere ved at gå ind selv og angive, at man lever op til de specifikke krav, som der bliver stillet, og derved bliver det også en godkendelse, som bliver langt nemmere.
Carsten Hansen (S), 2014-05-07:
Men i forhandlingsforløbet forud for fremsættelsen af lovforslag nr. L 129 stod det helt klart for alle parter, at Enhedslisten ikke ville medvirke, hvis ikke deres ændringsforslag til L 109 kom til at indgå, og det ønskede de øvrige aftalepartier faktisk ikke.
Helge Adam Møller (KF), 2001-10-09:
Men jeg kan jo konstatere, at efter at denne lov er vedtaget og trådt i kraft, har vi igen et udsagn fra dem, der altså ved langt mere om fængselsforhold, end jeg gør, og sikkert også end fru Elisabeth Arnold gør, og de mener stadig væk, at det her er et problem.
Tove Videbæk (KD), 2004-01-20:
for børn i sorg og krise - det mener jeg absolut de skal - men vi skal bare ikke bestemme for dem, hvordan den skal se ud. Sorggrupper mener jeg bestemt også skal være en del af det tilbud, som man har i alle kommuner til børn og unge, så derfor kan jeg faktisk dårligt sige nej tak til det her forslag.
Christian Langballe (DF), 2017-02-07:
Den automatik synes jeg simpelt hen det er på tide at bryde med, hvor man siger, at udgangspunktet for de mennesker, der kommer her til landet, selvfølgelig er, at de skal hjem til deres eget land og hjælpe med at bygge det op, og at de ikke skal indgå i sådan en automatik, som jeg synes er helt, helt forfejlet.
Kaare Dybvad Bek (S), 2025-04-24:
Tak for ordet, formand, og tak til Folketingets partier for debatten om det her lovforslag, der navnlig har til formål at udmønte den del af regeringens handlingsplan om partnervold og partnerdrab, der handler om at udvide udlændingelovens voldsbestemmelse.
Tina Nedergaard (V), 2005-03-29:
Jeg ville være ked at omtale alle grupperne som en enhed, der er identisk og fuldstændig ens, så derfor vil jeg sige det på den måde, at folkeskolen skal være så rummelig, at selv om en elev f.eks. har brug for særlige tiltag et vist antal timer om ugen, skal folkeskolen efter vores opfattelse også kunne rumme den elev i de timer i løbet af undervisningsugen.
Niels Helveg Petersen (RV), 2008-02-05:
Jeg er enig med ATV-rapporten i, at hele dette spørgsmål om at bruge økonomiske virkemidler i sundhedspolitikken fortjener nærmere analyse, og jeg er godt tilfreds med - og det er vi i Det Radikale Venstre - at der er nedsat en forebyggelseskommission, som skal se på også dette problem.
Tom Behnke (FP), 1998-06-17:
Audiologopæderne er universitetsuddannede personer ganske vist, men de har til gengæld overhovedet ingen uddannelse i høreapparater, og derfor duer det ikke, at man bare udliciterer til nogle kæder, som mener, at det kan de lige ordne, for de har ikke det, der skal til, nemlig audiologer.
John Vinther (KF), 2000-12-05:
Alt dette her kom jo af en debat om, at man nu har fået nogle partier til at ændre i bemærkningerne, så de er blevet fuldstændig anonyme, og det betyder altså, at man ud af bemærkningerne overhovedet ikke kan se, hvorfor man i givet fald ønsker at tage folk ud af lovforslaget.
Frank Aaen (EL), 2001-01-25:
Det må vores sportsordfører finde ud af, men jeg vil godt sige, at når vi kommer til at diskutere de her støtteordninger, så vil vi have synspunkter, som vi vil gøre gældende i sådan en debat, vedrørende de eliteidrætsorganisationer, som ud over støtte fra det offentlige samtidig vil score kassen ved at få deres sportsudøvelse solgt på tv-kanaler, der kun kan ses af nogle få af danskerne.
Kristian Thulesen Dahl (DF), 1999-05-21:
Altså jeg mener, at her gør vi da i Dansk Folkeparti i det mindste et forsøg på at sige: O.k., vi skal have stoppet konflikten, men man kan da ikke bare gøre det ved at ophøje det til lov, som 61 pct. af sygeplejerskerne har nedstemt.
Peder Hvelplund (EL), 2020-12-02:
Men når nu organisationer som både Gadejuristen, Rådet for Socialt Udsatte og Røde Kors direkte anbefaler en frit lejde-ordning for at sikre, at der bliver et systematisk tilbud til de her mennesker, er det så ikke afgørende, at vi vægter hensynet til folkesundheden højest og sikrer, at vi kan være med til at begrænse den smittespredning, der er?
Lene Espersen (KF), 2003-01-23:
Jeg vil gerne indlede med at takke Det Radikale Venstre og Socialistisk Folkeparti for, at vi får den her debat i dag på et område, som er i en rivende udvikling, hvor jeg i hvert fald mener, det er godt, at Folketinget får lejlighed til ikke alene at diskutere retningslinjerne, men selvfølgelig også den opbygning og de resultater, som er gennemført på de forskellige samarbejdsområder.
Martin Lidegaard (RV), 2004-05-11:
Det er rigtigt nok, at vi nu specifikt diskuterer de familier, som får børn med et handicap - det er det, der er diskussionen i dag - men vil de ikke også være bedre stillet med en forvaltning, der ligger tættere på dem, end det, man er ved at gøre nu, nemlig reelt at statsliggøre og centralisere hele det her område?
Lars Christian Lilleholt (V), 2008-04-04:
Og i den energiaftale, som et bredt flertal i Folketinget netop har aftalt, indgår jo, at der også i de 5¾ pct., som er målsætningen for 2010, kan indgå elbiler og andre tiltag med hensyn til at fremme vedvarende energi i transportsektoren.
Jan E. Jørgensen (V), 2023-05-10:
Vi sikrer, at kunstnere altid som minimum får en passende og forholdsmæssig aflønning for deres værker, uanset hvilken type betaling de vælger, altså om de får betaling up front, eller om der er tale om, at de vælger en licensbaseret betalingsform, som skal være hovedreglen.
Thor Pedersen (V), 2004-09-07:
Jeg må sige, at det er en ejendommelig opfattelse, at det, at man ansætter 16.000 mere, 840.000 offentligt ansatte er man oppe på næste år, ikke betyder, at der er en bedre service, at man, om jeg så må sige, overhovedet vil tillade sig at sige, at det, at der kommer flere i serviceerhvervene i kommuner og amter, ikke også udmøntes i, at borgerne får en bedre service, at de penge, der udløses til sygehusene, ikke betyder, at man får den service, at flere bliver behandlet.
Sophie Løhde (V), 2025-05-06:
Det er jo derfor, at det også er afgørende, at dem, der måtte udbyde kurser – altså en lægemiddel- eller medicovirksomhed, der udbyder kurser og andre former for efteruddannelse til f.eks. læger eller sygeplejersker – også skal overholde de gældende regler for samarbejde mellem sundhedspersonale og lægemiddelindustri, som vi har vedtaget i fællesskab her i Folketinget, og som Enhedslisten i øvrigt også har stemt for.
Marlene Harpsøe (DF), 2010-11-18:
I Dansk Folkeparti mener vi, at Folketinget af hensyn til retsfølelsen bør ændre loven, så vold mod eller drab på politiets tjenestedyr straffes efter en særlig paragraf i straffeloven – det kunne også være dyreværnsloven – som giver disse dyr en særlig beskyttelse.
Jørgen Arbo-Bæhr (EL), 2006-05-10:
Jeg forstår udmærket godt de indvendinger, som kan gå på, at nu skal det her jo ikke være forbeholdt eliten, som kan sætte sig ned og føre rundbordssamtaler, og det er efter min bedste overbevisning, efter at jeg har læst forslaget, heller ikke forslagsstillernes mening – tværtimod.
Kim Edberg Andersen (NB), 2023-05-24:
Men jeg vil sige, at der vist ikke er nogen tvivl om, at vi i Nye Borgerlige både går ind for familie og for pædagoger, og nu har jeg ikke været inde at kigge på jeres hjemmeside, men jeg ved, at der på vores ligger en fuldt finansieret plan, og der kan Venstres ordfører bare gå ind og se, at der er masser af penge.
Henrik Dam Kristensen (S), 2012-02-01:
Hvis det havde været mig, der skulle referere den pågældende MEGAFON-undersøgelse, havde jeg måske sagt, at det da måske var lidt overraskende, når man tænker på, hvor mange kræfter der er brugt på at tale negativt om betalingsringen, at der i det, man kalder Region Hovedstaden, faktisk er 42 pct., der er for, og 47 pct., der er imod, altså så vidt jeg husker, men det er noget, der ligner det.
Mogens Jensen (S), 2020-11-13:
Jamen igen vil jeg bare sige, at det var en alvorlig situation, da vi blev præsenteret for, ja, ikke alene, for det har vi jo vidst hele tiden, at en stor minkpopulation – det, at vi har så mange mink i Danmark; Danmark er det land i verden, der har flest mink samlet set, og vi er et lille land – og det, at vi har så stort et reservoir, er et problem i forhold til folkesundheden og smitterisikoen, og yderligere, at når du har så mange mink, er muligheden for mutationer selvfølgelig også langt større, og det har ført til den beslutning, vi har truffet.
Christian Rabjerg Madsen (S), 2015-12-16:
Når nu ikke det er Liberal Alliance, er det så Konservative eller Dansk Folkeparti, der har haft et ønske om at ændre beskatningen af fondene – den ændring af beskatningen, som har betydet, at det skattestop, som vi tidligere har talt om, nu er afgået ved døden?
Karina Adsbøl (DF), 2012-03-22:
Men jeg tror, ministeren misforstår hele den her debat, og jeg vil godt læse det her forslag til vedtagelse op igen: »Folketinget pålægger regeringen at undersøge norske erfaringer med såkaldte »tiltagszoner«, der går ud på at understøtte og lette bosætningen i udkantsområder i Norge gennem f.eks. ekstra børnepenge, reduktion i personskatten, fritagelse for elafgiften, sanering af studiegæld m.m., og derigennem lade sig inspirere til at foreslå lignende initiativer for tilsvarende områder i Danmark, herunder at vurdere de økonomiske aspekter af en sådan politik.«
Peter Skaarup (DD), 2023-01-18:
Men det er klart, at når man lavede et regeringsgrundlag for kort tid siden, hvor man sagde, at nu skal det hele være bedre, at nu skal vi ikke være magtfuldkomne, og at man nu skal sørge for, at de gode gamle dyder bliver overholdt, altså høringsfrister, der lever op til normale målsætninger, sådan at Advokatsamfundet og andre, der kommer med bidrag, har 1 måned til det, så er det jo lidt pinligt, at man kommer nu og skærer ned, så de kun har 7 dage.
Jesper Petersen (S), 2022-06-07:
Som en del af den minimumsnormeringsaftale, der jo går igen i diskussionen i dag, blev det bl.a. aftalt at nedsætte adgangskravet til meritpædagoguddannelsen fra 5 til 2 års erhvervserfaring for at gøre det nemmere at opkvalificere allerede ansatte medarbejdere og give dem en kortere vej til at kunne tage den her uddannelse og blive uddannede pædagoger.
Kaare Dybvad Bek (S), 2025-04-11:
Først vil jeg sige, at for mig at se er det ubetydeligt, om det er en tredjegenerationsindvandrer med baggrund i Tyrkiet f.eks., som får en dom for hvidvask og skal udvises, eller om det er en indvandrer, der er kommet på arbejdstilladelse fra Bangladesh, Pakistan eller et andet land, som skal udvises.
Karen Hækkerup (S), 2010-05-04:
Men kigger vi på, hvad der reelt er sket, så må jeg sige, at nu har jeg ikke printet tallene ud, men som jeg husker dem, så er der jo blevet skåret ned på de skattefolk og de toldere, der laver kontrollerne, og som jeg husker det, er det ikke besparelser, som Socialdemokraterne har lagt stemmer til, det er tværtimod Dansk Folkeparti, der har givet stemmer til regeringen.
Tom Behnke (FRI), 2000-05-16:
Vi tror på, at debatten om det her faktisk er det væsentligste for, at der kommer skred i en proces, hvor virksomhederne også accepterer udlændinge som praktikanter, og så tror vi på, at en mere konsekvent udlændingepolitik alt andet lige vil give et mere positivt syn på de udlændinge, der opholder sig i Danmark.
Kaare Dybvad Bek (S), 2023-04-28:
Det er det samme med hjemsendelse, hvor vi nu oplever, at vi har rekordlave tal for folk, der er afviste asylansøgere, men som alligevel opholder sig i Danmark; folk tager rent faktisk hjem, fordi vi bruger de muligheder, vi har i vores samfund, til også at sikre, at folk, der ikke har lovligt ophold i Danmark, også vender hjemad.
Sandy Brinck (S), 2000-03-02:
Sundhedsmæssige varer eller ydelser, der gives tilskud til via Sygesikringen er ydelser, der betales for, og det er således muligt at benytte sådanne varer eller ydelser i et andet EU-land og få refusion svarende til det tilskud, som varen eller ydelsen ville have udløst, hvis den var købt i Danmark.
Marianne Jelved (RV), 2021-03-02:
Det er et spørgsmål om at få dannet en skolekreds, som jeg vælger at kalde det, som tager ansvar for hele det forløb, der nu skal sættes i gang, og den skolekreds kan jo indeholde rigtig mange mennesker af forskellig karakter, men det er jo det, vi skal afgøre, altså om det er en skolekreds, som er i stand til at varetage de opgaver.
Lene Espersen (KF), 2009-03-31:
Derfor vil jeg sige, at det for mig simpelt hen er uforståeligt, at der er partier, der her kan stå og påstå, at det at udskifte til de mest energirigtige vinduer eller til de mest energirigtige varmepumper, som koster rigtig mange penge i materialer, skulle give lige så meget arbejde som det at gå i gang med at male eller opfuge ydervægge.
Mikkel Bjørn (DF), 2025-01-23:
Det handler om politisk vilje, og det er ærgerligt, at den politiske vilje til at løse det her problem ikke er til stede i Folketinget, fordi det betyder, at mennesker som Beate og måske også andre mennesker i den kommende tid ender med at miste livet i det svigt, som det er, at partierne her i Folketinget ikke vil være med til at sætte en lås på det udrejsecenter.